[ca] El sintetitzador és un instrument electrònic que produeix so a partir de senyals elèctrics i que ha tingut un paper fonamental en la creació musical de les darreres dècades. Tot i això, el seu reconeixement en els ensenyaments musicals ha estat tradicionalment limitat. Per aquest motiu, s'ha considerat adient dur a terme una investigació que estudiés la situació d'aquest instrument en l'educació musical del nostre entorn i analitzés els objectius, les metodologies i les pràctiques educatives que s'utilitzen en el seu ensenyament. La tesi doctoral va seguir una metodologia qualitativa, amb l'entrevista com a principal tècnica de recerca i va ser dividida en tres fases: en primer lloc, una exploració sobre l'ús del sintetitzador a totes les etapes educatives del règim general, règim especial de música i educació superior; en segon lloc, una revisió de la literatura que va permetre examinar els temes més rellevants a la pedagogia de l'instrument; finalment, un treball de camp per analitzar les pràctiques educatives que es duen a terme amb el sintetitzador als Ensenyaments Artístics Superiors de Música (EASM) de Catalunya. Els resultats van confirmar que l'ensenyament del sintetitzador és limitat i se circumscriu a tres especialitats de les EASM (Composició, Sonologia i Interpretació). Els principals motius que van explicar la manca de presència a la resta d'etapes educatives van ser l'escassa de formació del professorat respecte al sintetitzador, la manca de temps dedicat a la música als currículums educatius, la carència de recursos didàctics sobre l'ensenyament del sintetitzador, i la manca d'instruments musicals adequats als centres d'ensenyament. A les EASM, l'ensenyament del sintetitzador s'orienta a objectius creatius, amb dos enfocaments educatius principals (Interval-Based Music i Sound-Based Music), que coexisteixen i s'usen de manera diferent depenent de l'especialitat. En aquesta etapa, el sintetitzador encara no té una modalitat instrumental pròpia, per la qual cosa s'imparteix majoritàriament de manera transversal en la modalitat de piano i teclats, i en matèries dedicades a l'ensenyament de la música electrònica. Aquesta investigació conclou amb la proposta de mesures perquè l'ensenyament del sintetitzador pugui assolir una normalització i rebi un reconeixement d'acord amb la seva importància en el context musical actual.

[en] The synthesizer is an electronic instrument that produces sound from electrical signals and has played a fundamental role in musical creation in recent decades. Despite this, its recognition in musical education has traditionally remained limited. For this reason, it was considered appropriate to carry out research that would study the situation of this instrument in musical education in our region and analyze the objectives, methodologies and educational practices that are used in its teaching. The PhD thesis followed a qualitative methodology, with the interview as the main research technique and was divided into three phases: firstly, an exploration of the use of the synthesizer in all educational stages of the elementary schools, secondary schools, high schools, music schools and higher education; secondly, a review of the literature that allowed us to examine the most relevant topics in the pedagogy of the instrument; finally, a field work to analyze the educational practices that are carried out with the synthesizer in the higher music education (HME) of Catalonia. The results showed that the teaching of the synthesizer is limited and is restricted to three specialties of the HME (Composition, Sonology and Performance). The main reasons that explained the lack of presence in the other educational stages were the poor training of teachers regarding the synthesizer, the insufficient amount of time dedicated to music in the curricula, the absence of teaching resources in this regard, and the lack of adequate musical instruments in the teaching centers. In the EASM, the teaching of the synthesizer is oriented towards creative objectives, with two main educational approaches (Interval-Based Music and Sound-Based Music), which coexist and are used in different ways depending on the specialty. At this stage, the synthesizer still does not have its own instrumental modality, so it is mainly taught transversally in the piano and keyboard instrumental modality, and in subjects dedicated to the teaching of electronic music. This research concludes with the proposal of measures so that the teaching of the synthesizer can reach a state of normalization and so that this instrument receives recognition in accordance with its importance in the current musical context.